Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (ETA:n kannalta merkityksellinen teksti)



Virallinen lehti nro C 299 , 10/12/2003 s. 0018 - 0018



Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (2003/C 299/07) (ETA:n kannalta merkityksellinen teksti) Tuen numero: XT 28/03 Jäsenvaltio: Ison-Britannian ja Pohjois-Irlannin yhdistynyt kuningaskunta Alue: Skotlanti Tukiohjelman nimike tai yksittäisen tuen saaneen yrityksen nimi: Expansion of Young Large Goods Vehicle (LGV) Driver Scheme Oikeusperusta: The Further and Higher Education (Scotland) Act 1992 Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Ohjelman talousarvio jakautuu seuraavasti: 2003/2004: 1 milj. GBP 2004/2005: 1 milj. GBP 2005/2006: 1 milj. GBP Tuen enimmäisintensiteetti: Yleiskoulutuksen kustannuksiin myönnettävän tuen enimmäisintensiteetti on suurilla yrityksillä yleensä enintään 50 prosenttia ja pk-yrityksillä yleensä enintään 70 prosenttia. Näihin osuuksiin lisätään EY:n perustamissopimuksen 87 artiklan 3 kohdan c alakohdan mukaan tukikelpoisilla alueilla sijaitsevien yritysten tapauksessa 5 prosenttia Täytäntöönpanopäivä: 1. huhtikuuta 2003 Tukiohjelman tai yksittäisen tuen kesto: 31. maaliskuuta 2006 asti Tuen tarkoitus: Suurten tavarankuljetusajoneuvojen nuorille kuljettajille tarkoitetulla ohjelmalla (The Young LGV Driver Scheme) pyritään korjaamaan markkinoilla havaitut puutteet. Kyseessä on jäsennelty koulutus- ja kehittämisohjelma alle 21-vuotiaille nuorille, jotka aikovat työskennellä kuljettajan ammatissa tieliikenteen ja jakelun alalla. Nuoret osallistuvat jäsenneltyyn koulutusohjelmaan, joka johtaa skotlantilaiseen tason 2 ammattitutkintoon (Scottish Vocational Qualification, SVQ) tai kansalliseen ammattitutkintoon (National Vocational Qualification, NVQ). Osallistujat suorittavat lisäksi C-luokan ajokortin ja voivat halutessaan suorittaa C+E-luokan ajokortin. Tiekuljetusten ja jakelun alalla on tällä hetkellä pulaa suurten tavarankuljetusajoneuvojen kuljettajista, ja alojen työvoima on asteittain ikääntymässä. Suurten tavarankuljetusajoneuvojen nuorille kuljettajille tarkoitetun ohjelman laajennusta varten myönnettävällä rahoituksella pyritään parantamaan tilannetta. Tavoitteena on kolmen vuoden aikana lisätä nykyisessä ohjelmassa koulutettavien ja ohjelmasta työllistyneiden kuljettajien määrää. Englannissa toteutetaan parhaillaan vastaavanlaista ohjelmaa. Ohjelman tarjoama koulutus on yleiskoulutusta, joka johtaa joko SVQ- tai NVQ-ammattitutkintoon. Nämä tutkinnot eivät ole sidoksissa työnantajaan, ja ne parantavat merkittävästi työntekijän työllistettävyyttä. Koulutusta voivat hyödyntää eri yritysten työntekijät. Koulutusohjelma ja suoritettavat tutkinnot ovat Skotlannissa tutkinnoista vastaavan viranomaisen (Scottish Qualifications Authority), tutkinnoista ja opinto-ohjelmista vastaavan viranomaisen (Qualifications and Curriculum Authority), Yhdistyneen kuningaskunnan opetusministeriön (UK Department for Education and Skills) ja Yhdistyneen kuningaskunnan liikenneministeriön (UK Department for Transport) tunnustamia ja hyväksymiä. Alat, joita tuki koskee: Liikenne (Ohjelmaan voivat osallistua kaikki kuljetusyritykset) Tuen myöntävän viranomaisen nimi ja osoite: Scottish Executive Development Department Yhteyshenkilö: David Eaglesham Scottish Executive Development Department Freight and Inland Waterways Branch Victoria Quay Edinburgh EH6 6QQ United Kingdom S-posti: david.eaglesham@scotland.gsi.gov.uk Puhelin: (44-131) 244 08 68 Faksi: (44-131) 244 08 71